SANDMAN: AZ ÁLMOK FEJEDELME
KÜLÖNLEGES EPIZÓD HALÁL: AZ ÉLET NAGY ÁRA
Kedves Sylvie!
Mire ezt olvasod,
már halott leszek.
...már nem leszek.
MÁR NEM LESZEK
Tudom.
Azt mondtad, ne beszéljünk egy ideig,
de
nem akartam, hogy azt hidd, a halálomnak köze volt hozzád
vagy hozzánk.
Az igazság az, hogy a bolygó haldoklik,
a demokrácia halott,
és az emberi faj következik.
De előtte még akkora kárt teszünk a bolygóban
és egymásban, amekkorát csak tudunk.
Hali!
Nem az irodában vagy.
Te sem.
Úgy döntöttem, ma lógok. Amelia segít.
- De ha dolgozol, Sexton, elmehetünk. - Nem! Vagy épp indultál?
A kávézóba, ahol néha dolgozol?
Igen.
Épp indultam.
Csak elküldök egy e-mailt.
Olvastam a cikkedet a The Guardianben. A klímaválságról?
- Mind arról szól. - Igazán reménykeltő volt.
- Tényleg? - Igen?
Hát...
Hagyunk is, de este jössz, ugye?
- Igazából... - Az ma lesz?
- Megígérted. - Nem maradhatnánk itthon?
- Megint. Nem bírod a barátaimat? - De. Bár nem annyira, mint te.
Mondtam Jackie-nek, hogy megyünk. Te, én és Sexton.
- Jackie meg fogja érteni. - Nem fújom le.
- Baj, hogy veled akarok lenni? - Megszállott vagy.
Ja, és erről ki tehet?
Nem lehetünk mindig csak kettesben.
Nem csak ketten...
Szia, Sylvie!
Hali, Sylvie!
Szia, Sylvie!
Én vagyok az.
Azt mondtad, hogy ne beszéljünk egy ideig,
de tudnod kell, hogy amit tenni fogok...
annak semmi köze hozzád.
JOHN WYNDHAM „A TRIFFIDEK NAPJA”
Ki dobna el téged?
Bassza meg!
Hahó!
Van ott valaki?
Igen.
Helló!
Jól vagy?
Igen. Csak nem tudok megmozdulni.
Igen. Látom már, mi a probléma.
Gondolod, esetleg...
Nem is tudom.
Még sosem raktam odébb egy hűtőt.
Talán.
Csak jól meg kell...
Odanézzenek! Nem gondoltam, hogy ma ilyet csinálok.
- Gyere! - Köszi!
Jaj, ne! Bocs, elfelejtettem, hogy ma szabadnapos vagyok.
Ez az!
Jól vagy?
Hű! Mit csináltál odalent?
Semmit. Leestem.
- Ezt keresed? - Igen. Ez az...
Az allergiámra van.
Vérzel.
Jaj, ne! Gyere el hozzám!
- Tessék? - Csak pár percre lakom innen.
Van sebtapaszom a karodra. Talán a dzsekidet is megvarrom.
Utána mehetsz is.
Gyere!
Elképesztően gyönyörű napunk van.
Figyelj! Hallod ezt?
- Hallom... a forgalmat? - Igen! Pontosan.
Szereted a forgalom zaját?
Nem ez London vonzereje?
- Az a te szemeted volt? - Mi?
- Ott raktad le? - Nem! Mi?
Az illegális. Sosem tennék ilyet.
Akkor mit csináltál?
Ha megkérdezhetem.
Gondolkoztam, azt hiszem.
Miről?
Arról, hogy itt ez a tökéletes bolygó, és mi szemétlerakót csinálunk belőle.
Nem is tudom.
Nekem tetszik.
Megérkeztünk.
Gyere, foltozzunk össze!
Ez nagyon kedves tőled.
Semmivel sem nehezebb kedvesnek lenni, mint szörnyűnek.
És sokkal szórakoztatóbb.
Hűha! Köszönöm!
Sokkal jobban néz ki.
Láttad az aranyhalakat?
A nagy narancssárga Slim,
a kicsi sárga pedig Wandsworth.
Bemutatnálak, de nem árultad el a neved.
Bocsánat!
Sexton Furnival.
A szüleim találták ki.
Tetszik.
Sexton Furnival.
Te pedig?
Én pedig...
nagyon jól varrok.
- Tessék! - Igen, az biztos.
Köszönöm!
Ezzel foglalkozol? Divattal?
Nem.
Akkor mit csinálsz?
Én...
újságírókat mentek illegális szemétlerakókból.
Három cukorral?
Igen. Honnan... Honnan tudtad, hogy újságíró vagyok?
Mit gondolsz, hány Sexton Furnival él a világban?
Olvasod a rovatomat?
Amikor van egy kis időm.
Mi mellett?
Nézd, elmondanám, de úgysem hinnéd el.
Miért nem?
Mert...
Halál vagyok.
Te vagy a halál.
Igen.
Oké.
De nincs miért aggódnod, mert ma szabadnapos vagyok.
- A halálnak van szabadnapja? - Csak egy. Százévente.
Hogy lássam, milyen embernek lenni.
Halál Shoreditchben él?
Nem, az univerzum ezzel a hellyel biztosítja, hogy jól érezzem magam.
Gyakorlatilag most csak pár órás vagyok.
Hát persze.
Azt hiszem, ideje...
mennem.
Köszönöm a dzsekit és a teát.
Meg mindent.
Nincs mit.
Még találkozunk.
Igen?
Végül mindenkivel találkozom.
Igaz.
Oké, szia!
Jól van. Szia!
Helló, cuki fiú!
Vele voltál, ugye? Érzem rajtad a szagát.
- Pattanj fel! - Ez valami félreértés lesz.
Tapasztalatom szerint
a törött üveg elég éles, hogy kevésbé cukira szabja át az arcod,
cuki fiú.
Oké, nézze, ha pénzt akar...
Pofa be, és kussolj!
Visszamész,
kopogtatsz az ajtaján,
és közlöd, hogy te vagy az.
Jó?
Hahó!
Sexton vagyok.
Furnival?
Sexton!
Visszajöttél. Nem hittem, hogy ilyen hamar látlak.
Te vagy az.
Pontosan. Én vagyok.
Befelé, cuki fiú.
- Hagyd ki ebből Sextont, Őrült Hettie! - Dehogy hagyom.
Ő az alkualapom, nem?
Van számodra egy munkám.
Rendben.
Mi a munka?
Ülj le, cuki fiú!
Azt akarom, hogy keresd meg a lelkem.
A lelked?
- Tudod, hol vesztetted el? - Nem vesztettem el.
Biztonságos helyre tettem a kis vackot, úgy ám.
Olyan helyre, ahol senki nem találja meg. Főleg nem te.
Ha elrejted a lelked Halál elől, sosem halsz meg.
Nem viheti el, ha nem találja meg, ugye?
Akkor tisztázzuk!
Elrejtetted előlem a lelked, és most azt akarod, hogy találjam meg?
Megtennéd?
Én mindent megpróbáltam.
De egyedül nem megy.
Van ötleted, hová tetted?
Talán egy kacsatojásba
egy kacsában,
azt egy kútba
egy kastélyban egy szigeten, amit egy tűztó vesz körül,
ezer sárkány őrzi, és egyik nagyobb és vadabb, mint a másik.
Vagy talán nem.
Rég volt már, drágám.
És
az agyam néha megzakkan.
Rendben.
Nyitva tartom a szemem.
Egyél bármit a hűtőből! A szekrényben van tea és keksz.
Köszönöm, drágám!
- Nem hívod a rendőrséget? - Miért?
Mert egy gyilkos hajlamú, őrült nő van a lakásodban.
Te is megőrülnél, ha elveszítenéd a lelked.
Kérsz valamit? Annyi dolgom volt ma, hogy enni is elfelejtettem.
- Nem, köszi! - Nyami.
- Helló! Egyet kérek. - Csirke, bárány vagy zöldség?
Zöldség.
Mit kérsz rá?
Ami van. A séfre bízom.
Jól van. Zöldséges lepény mindennel.
Volt egy zen szerzetes.
Ő is ezt rendelte. Tudod, mit mondott?
- Legyen egy a mindenséggel? - Már hallottad, igaz?
Még nem.
Istenien néz ki. Mivel tartozom?
Semmivel. Hagyd a pénzt!
Mi? Dehogy.
Egy gyönyörű nő egészséges étvággyal. Meghoztad az életkedvem. Jó étvágyat!
Ilyen finomat még sosem ettem. Kóstold meg!
- Nem, köszi! - Kérlek, kóstold meg!
Talán elég idő eltelt, hogy végre hazamehessek.
Hogy érted ezt?
A lakótársam és a barátnője elküldtek, hogy tudjanak...
Szexelni?
Ez kedves tőled.
Bár fogalmam sincs, meddig tart.
- Mióta vannak együtt? - Úgy három hete.
Akkor kint lehetsz egy ideig.
Taxi!
Mit csinálsz?
Egy csomó dolgot szeretnék, míg itt vagyok.
Például?
Elmenni az operába vagy a filmgyárba.
Meginnék egy chait a Dishoomban várakozva.
Aztán jöhet egy buli. És egy after party.
És egy igazi angol reggeli a Regency Caféban.
És megígértem Őrült Hettie-nek, hogy megkeresem a lelkét. Hogy hangzik?
Ez egy hétre is sok, nemhogy egy estére.
Kihívás elfogadva!
Menjünk!
Nem!
- Miért nem? - Mert nem ismerlek.
És ha nem szállsz be a taxiba, soha nem is fogsz.
Hová megyünk?
Sexton, hová szeretnél menni?
Haza.
És az hol van?
Nem mehet haza. A szobatársai szexelnek.
- Szép. - Igen.
Máshová esetleg?
Fogalmam sincs.
Ez az emberi állapot, nem?
Hová vinnél minket?
Én?
Igen. Mi az első hely, ami eszedbe jut?
Hát, mindig is szerettem a természetet. Mit szólnátok, ha átmennénk a parkon?
Tökéletesen hangzik.
Pattanjatok be!
- De mi lesz az operával? És a Dishoommal? - Majd megyünk oda is.
Ahogy a bátyám mondaná, egyes állomások elkerülhetetlenek.
Csak utánad.
Kérdezhetek valamit?
Személyeset?
Nagyon is.
Jó. Igen, persze! Kérdezz csak!
Szerinted miért érdemes élni?
Hát...
a húgom, Maggie szerint
a férfiakért.
De szerintem
az éjszakás műszakom végéért,
amikor felkel a nap,
és egész London az enyém.
És egyetlen pillanatra
minden
lehetségesnek tűnik.
Igen.
Ez tetszik.
És szerinted, Sexton?
Miért érdemes élni?
A percért, mikor a lakótársad befejezi a szexet, és hazamehetsz.
- Komolyan kérdeztem. - És komolyan válaszoltam.
Megérdemeltek egy szabad estét.
Ez igazán bölcs gondolat.
Van ötleted?
Az Undercut Club nem messze van.
Az Undercut Club? Voltál már ott?
- Még nem volt hozzá szerencsém. - Hidd el, jobb is!
Te már voltál?
Az exem mindig elrángatott, ha ’80-as évek parti volt.
És 2000-es évek buli.
A ’90-es évekre nem?
Jó buli?
- Ha szereted az ilyesmit. - Ha szeretsz szórakozni?
Ha bírod a tömeget, a túlárazott italokat és...
a drogos cyberpunkokat, akik egy rossz film szereplőinek tűnnek.
Most igazán felcsigáztál.
- Engem meggyőztél. Én mennék. - Eljönnél?
Szívesen, de dolgozom.
Akkor jobb, ha odaviszlek titeket.
Igen, légy szíves!
- Mennyivel tartozom? - Semmivel. Tekintsd ajándéknak!
Tényleg?
Köszönöm!
Köszönd meg, Sexton!
Ja.
Köszi! De...
Van valami gond?
A londoni taxisok nem szoktak ingyen fuvarozni senkit
csúcsidőben a parkon át.
Igen, tudom.
De van benne valami. Kedvelem.
De ha ennyire zavar, 60 font lesz.
- Hát... - Köszönöm!
Ügyesen elkerülöd, hogy bármiért is fizetned kelljen.
Milyen érzés ingyen élni?
Senki sem él ingyen, Sexton.
Főleg én nem.
Van 20 fontom és két pennym. Szerinted elég, hogy bejussunk a klubba?
Neked igen. Én nem megyek.
Miért nem? Félsz, hogy összefutsz Sylvie-vel?
Sylvie-vel?
Az exeddel.
- Honnan tudod, hogy Sylvie-nek hívják? - Mert mindenkit ismerek.
Ez a munkám, emlékszel?
De azt nem értem, miért nem jössz velem.
Mert nekem nem ez jelenti a szórakozást.
- Nem ilyen emberekkel lógok. - Sexton!
Mit keresel itt?
Azt hittem, Ameliával vagy kettesben.
Veszekedtünk. Írtam neked üzit.
- Bedöglött a mobilom. - Min vesztetek össze?
Bocs, Sextonnal vagy?
- Igen. - Nem.
- Én... - Didi.
Billie, ő Didi. Didi, ő a lakótársam, Billie.
- Örvendek! Hogy találkoztatok? - Ne mosolyogj! Nem arról van szó.
- Egy szeméttelepen találtam. - Ez nem lep meg.
Min vesztetek össze Ameliával?
A szexen. A fejemhez vágta, hogy szexfüggő vagyok.
- Az vagy? - Tessék?
Azt mondta, mindig csak vele akarok lenni,
és kerülöm a barátait.
Bent várnak rám.
Örülni fog, hogy eljöttél. Talán még meg is bocsát.
Nem maradok.
- Fél, hogy összefut Sylvie-vel. - Alig várja, hogy lássa.
Nem, dehogy.
Itt van?
Egy módon deríthetjük ki.
Amelia elintézi, hogy bemehessünk ingyen.
Ingyen? Hallod ezt?
Gyere, Sexton! Szerencsés napom van.
És neked is.
Szia! Itt vagyok.
És nézd, kit hoztam!
- Sexton, eljöttél! - Szia!
Szia!
Látod? Hát nem jó?
Együtt bulizunk.
Ő Sexton barátja, Didi.
Ő Amelia. Ő pedig Jackie.
Hű! Mindketten elképesztően néztek ki.
Csúcs az a kesztyű.
Köszönöm! Vintage.
Sexton! Te vintage dolgokat gyűjtesz, nem?
Tényleg? Miket?
Könyveket. Írógépeket.
- Játékokat. - Játékokat?
Űrhajókat. Versenyautókat.
A játékgyűjtemény elég szerény.
Kár.
Oké. Ital kell.
Az első kört én állom.
- Veled megyek. - Ne, maradj! Majd én.
Sexton siralmasan fest.
Sexton siralmas. És még csak azt sem mondhatom, hogy Sylvie tehet róla.
Sexton most elég sötéten látja a világot.
Ami nem teljesen indokolatlan, tekintve a dolgokat.
Sokan látják így.
De te nem.
Én is így láttam.
Aztán jött Amelia.
Nem azt mondom, hogy ő a válasz.
Ő is csak ember.
De...
néha csak egy ember kell,
hogy jobban érezzük magunkat, tudod?
Az emberek csodálatosak.
Nincs hozzájuk fogható.
Keresel valakit?
Sylvie itt van?
Hol?
Nem, csak kérdeztem. Bocs!
Ki az a Sylvie?
- Sexton exe. - Egy barát.
Ha barátok maradtatok az exeddel,
az sokat elmond rólatok.
- Nem biztos, hogy a barátjának tekint. - Miért? Te szakítottál vele?
Nem.
Sajnálom!
Segítek az italokkal.
Ott találkozunk.
Örülök, hogy eljöttél.
És bocs! Billie-nek nem volt joga, hogy elküldjön.
Minden joga megvolt. Egyedül akart lenni veled.
Ja. Folyton csak kufircolni akar.
Amelia, az egyetem óta ismerem Billie-t.
Nem érdekelte a szex, míg nem találkozott veled.
- Ő kérte, hogy ezt mondd? - Kinyírna, ha tudná. Ne szólj neki!
Hoztam egy gin-tonikot. Remélem, jó lesz.
- Azt hittem, fasírtban vagyunk. - Sexton helyretett.
- Mennyi lesz az ital? - A vendégeim vagytok.
Ez nagyon kedves tőled.
Sexton minden barátja.
Szia, Theo!
Sexton!
És te ki vagy?
Ő a barátom. Didi.
Theo itt... a menedzser?
DJ, klubpromóter és a házigazdátok ma este.
Theo Sylvie barátja.
Értem. Köszönjük, Theo!
Igen, köszi, Theo!
Kösz!
Sexton!
A barátod, Didi...
Mióta ismered?
Csak pár órája találkoztunk.
Elhoztál a klubba egy csajt, akit csak pár órája ismersz?
Ez nem vall rád, Sexton.
Nem ismersz, Theo.
Csak amit Sylvie mondott.
Semmi rosszat, nyugi! Csak hogy ő szeret szórakozni, te meg nem.
Nem úgy, ahogy te.
Olyasmit nem csinálok.
Tényleg?
Akkor azzal keresel pénzt, hogy másokat bátorítasz rá.
Sylvie nagyon fog örülni neki, hogy megismertél valakit.
- Nem. Didivel nem járunk. - Ebben az esetben...
Mi van a barátnőddel?
Natalie-val?
Ti még mindig...
Ja. De neki is megvannak a dolgai,
és nekem is.
Talán ezért vagyunk még együtt.
Imádom ezt a helyet.
Gratulálok hozzá!
Jól vagy?
Ne haragudj, én...
csak az ankhodat csodáltam.
Egyiptomi, ugye?
A halál jelképe.
Épp ellenkezőleg.
- A halhatatlanságé. - Igaz.
Minden fáraó örökké akart élni.
Néhányuk igen. De volt, akinek több esze volt.
A halhatatlanság nem leányálom.
Ez nem olyan biztos.
Ha tudod, hogy örökké élsz, bármit megtehetsz.
Semmitől sem kell félned.
Senkitől.
De ehhez nem kell halhatatlanság, igaz?
Mondta Sexton, hogy ez régen egy áruház volt?
- A klub? - Ja.
Ágyneműk, kerti bútorok, gyerekjátékok.
Minden odafent van.
Privát bulikra használjuk.
Körbevezethetlek, ha akarod.
Jó. Talán később. Persze.
Akarsz táncolni?
Szeretnék, de...
- Sextonnal jöttem, szóval... - Sexton nem táncol.
Legalábbis Sylvie szerint.
Szabad?
Menjünk!
Beléd meg mi ütött?
Kedvel téged.
Ő mindenkit kedvel.
Nem tudok rájönni, hogy komolyan mondta-e, vagy sem, de...
Azt hiszi, ő Halál.
Mi?
Azt hiszi, ő a megtestesült halál.
Ezt mondta?
Neked is elmondja, ha megkérdezed. Nem titkolja.
Talán megkérdezem.
Meg kell menteni Theótól.
- Gyere, táncolj velünk! - Nem.
Sylvie szerint nem táncolok.
Bizonyítsd be, hogy téved!
Nem vagy nagy partiarc, mi?
- Nem, sosem voltam igazán. - Gyakorlat teszi a mestert.
Szerintem rosszul csinálom.
Úgy tűnik, itt senki sem veszi észre, vagy senkit sem érdekel,
hogy a világ véget ér.
Vagy talán épp azért vannak itt.
Legszívesebben feladnám.
Nem hiszem.
Ja, valószínűleg igazad van.
Behozhatok egy másik nézőpontot?
Megpróbálsz felvidítani?
Sosem tenném. Épp ellenkezőleg.
Akkor mindenképp.
Volt egy barátnőm,
akit molesztált
az apja és az apja néhány barátja.
- Jesszusom! - Ja.
Azt kamuzták, hogy a barátnőm szeretett vadászni és horgászni,
ezért vitte el őt a haverjaival a hétvégi kirándulásokra.
Az apa menő ügyvéd volt, az egyik barátja pedig rendőrfelügyelő.
Nem volt kihez fordulnia.
Ezért egy nap fogta az apja vadászkését,
bezárkózott a vécébe,
és elkezdte vagdosni magát.
Tudom.
Sajnálom!
Csak azért mondom, mert amikor felébredt a kórházban,
a karja végig bekötözve,
és az apja az ágya mellett, aki rettegett, hogy a lánya beszélni fog,
ő még akkor is örült, hogy élt.
Theo szerint ez a hely egy áruház volt. Meghívott minket egy túrára.
Minket hívott meg,
vagy téged?
Engem. De én meghívlak titeket.
Van barátnője. Natalie-nak hívják.
Menjetek csak! Én inkább táncolok.
Gyere, Theo vár.
Theo nem jó ember.
Sexton, tényleg elhiszed, hogy vannak jó és nem jó emberek a világon?
Újságíró vagyok. Tudom, hogy vannak. Hallottam dolgokat Theóról.
Tényleg? Miket?
Készen állsz a túrára?
Igen. Nem bánod, ha Sexton is jön, ugye?
Dehogy.
Erre!
Úgy néz ki, mint egy raktár.
Itt tartod a privát bulikat?
Most is az van.
- Theo! Add vissza! - Hátra!
Ez nem fegyver, hanem egy szimbólum.
Egy jelkép.
A te jelképed.
Már én döntöm el, ki él és hal meg.
Ez nem így működik, Theo.
Reménykedj, hogy igen!
Theo! Várj! Theo!
Theo, engedj ki minket innen! Theo!
Valaki segítsen!
Senki sem hall, Sexton.
Elmondtad, hogy Halál vagy?
Nem kellett.
Ő idézett meg ide.
Az egész világ megőrült?
Úgy sajnálom, Sexton!
Nem a te hibád.
De igen.
Figyelmeztettél, de öntelt lettem.
Úgy gondoltam, nem számít, ha valami történik velem.
Erről szól ez a nap.
- És nem hittem, hogy bántok majd másokat. - Nem bántottál senkit.
És Őrült Hettie?
Így nem találjuk meg a lelkét.
Azt csak úgy mondtad neki, nem?
Nem, dehogyis.
Számít rám.
És csak pár órám maradt.
Meddig?
Míg letelik az egy nap, amit százévente kapok.
Ez az!
Az ajtót nem töri át, de Theo koponyáját tuti.
Sexton!
Tedd azt le!
Megsérülhet.
Biztos, hogy Halál vagy?
- Ez nem azt jelenti, hogy gyilkolászok. - Nem?
Nem.
Van olyan, hogy szabad akarat. Az emberek döntéseket hoznak.
De nem arról, hogy meghalnak.
Általában.
Ott vannak a háborúk. Az éhezés.
A betegségek.
Nem azt mondom, hogy nem fájdalmas élni.
De...
nem mindig az.
Ugye?
Nem.
Sőt, néha olyan jó, hogy elfelejted,
mindenhol csak szenvedés van.
Mindig.
A nincstelenek küzdenek a túlélésért, hogy életben tartsák a családjukat.
Sosincs vége.
Nem számít, mit mondok, teszek vagy írok.
Vagy mennyire igyekszem változást elérni, nem tudok. Nem megy.
Ami elvezet oda, hogy minek próbálkozom egyáltalán?
Amiből következik, hogy mi értelme?
Folyton emlékeztetnem kell magam, hogy te mindig is ember voltál.
Így nem tudod, milyen...
nem érezni ezeket a dolgokat.
Milyen, ha nincs szabad akaratod.
Nincs szabad akaratod?
A testvéreimnek és nekem megvan a kötelességünk.
És teljesítjük őket.
Kivéve egy napig
százévente.
Halál szabadságra megy?
És egy raktárba zárva tölti.
Hát...
én tehetek róla, mert terveket szőttem.
Mert elvárásaim voltak.
Amik lehetetlenné teszik, hogy csak...
élvezzem a napot, bárhogy alakul is.
Azt hihetnéd, mostanra már megtanultam a leckét.
Mi az?
Üveggolyók.
Amikor Theo visszajön,
elcsúszik rajtuk,
elesik, nem sérül meg halálosan,
és leléphetünk.
Magadat akarod megmenteni azokkal, vagy engem?
Lehetőség szerint mindkettőnket.
Nagy változás egy nap alatt.
Mire célzol?
Az altatókra.
A zsebedben.
Nem ítéllek el.
Van olyan, hogy szabad akarat.
És ma élni akarsz?
Mi a fenét csinálsz?
Azokat nekem szántad?
Hol van az ankhom?
A Temze fenekén.
Kurvára nem működik.
Nem úgy, ahogy akartad.
Nem számít.
Mert itt vagy te.
- És velem jössz. - Ő nem Halál.
Mondtam neki, de nem hitte el.
Ha az is lenne, nincs szükséged rá. Képes vagy ölni. Megteheted.
Nem megölnie kell valakit...
hanem visszahozni.
Natalie-t.
Visszahoznád őt?
Nem tehetem.
Miattam halt meg.
Nem, ez nem igaz.
Egyik éjjel túlzásba esett.
Theo, mindent megtettél, hogy megmentsd őt.
Még engem is megidéztél.
De senki sem fogja elhinni, igaz?
Engem vádolnak majd, és miért is ne?
Életem hátralévő részét börtönben töltöm.
Hacsak...
- Theo! - Elviszel, ahogy őt?
- Ne, Theo, figyelj... - Tedd le a fegyvert!
- Fogd be! Szerinted is én öltem meg. - Esküszöm, nem. Tedd le!
Sexton, maradj ott!
Theo!
Beütötte a fejét.
Hozz segítséget!
Hívj mentőt!
Kérlek, hozd vissza őt!
Ha meghalnak, már túl késő.
Elviszel most engem?
Ma nem.
Szabadnapos vagyok.
Oké, köszönöm! Köszi!
Azt mondták, rendbe jön.
De agyrázkódása lehet. Éjszakára bent tartják.
Arra gondoltam, holnap meglátogathatnánk.
Már nem leszek itt.
Persze.
Csak egy szabadnapod van.
Hát, nem ilyen napot akartam,
de valószínűleg épp ez kellett.
És itt a bizonyíték.
Tetszik?
Tökéletes.
Mennyibe kerül?
Neked?
Add csak oda neki, úgyis az lesz a vége.
Neked?
Harminc font?
Harminc font.
Igazi ezüst?
Ennyiért mázlid, ha igazi fém.
Ez mennyibe kerül?
Mennyid van?
Húsz font és két penny.
Add a húszast! A két pennyt tartsd meg!
Köszönöm!
Nagyon jól éreztem magam ma.
Élvezted, hogy fogva tartottak?
Nem.
De része volt az élménynek...
és én mindent akartam.
És ha már itt tartunk...
A tiéd.
Csak ennyim maradt.
Nem tudhatod, mikor jön jól.
És...
ez Őrült Hettie-nek.
Köszönöm!
Csodás napom volt.
Olyan gyorsan eltelik.
Megragadnál minden pillanatot.
És bármit megadnál csak még egyért.
Kérlek!
Didi!
Meghalt, drágám. Elment.
Már nem hozhatod vissza.
Odaadta neked a két pennyt?
Kérem.
Ez az élet ára.
Szegény pára.
Csak egy napot kap százévente.
Soha nem lesz könnyebb.
Adott neked bármit a halála előtt?
Hát itt vagy!
Tudtam, hogy megtalálja.
A lelkem.
Ő Cordelia volt.
A kicsikém.
Akkoriban persze még nem Őrült Hettie voltam. Henriettának hívtak.
Egy szép házban éltem.
Nagyon régen.
Minden odalett.
Azt hiszem, jobb, ha újra elrejtelek.
Ha maradt volna,
megkérdezhettem volna, hová tegyem, ahol senki sem keresné.
De adj neki időt, cuki fiú!
Újabb száz év, és visszatér.
Pár perccel később a mentősök elvitték.
Úgy gondolták, szívroham lehetett, de...
És ha tényleg Halál volt?
Nem lenne jó, ha a halál egy személy lenne,
és nem csak fájdalom és üresség?
Valaki, aki barátságos,
őszintén kedveli az embereket,
és...
kedves
és vicces.
Gőzöm sincs, ki az.
ÉS AZ EMBERI FAJ KÖVETKEZIK
- Szia! - Erre jártunk, és gondoltuk, beugrunk.
Sexton jól van?
Nézd meg!
Aggódtunk, és Billie azt mondta, hogy tegnap éjjel nem jöttél haza.
Tudni akartam, jól vagy-e a beszélgetésünk után.
- Igen. Sajnálom, hogy nem volt alkalmunk... - Ugyan, semmi baj.
Nagyon sokan voltak.
Biztos dolgozol.
Nem, én...
Kérsz egy teát?
Igen, ha van időd.
Tej és cukor?
Három cukor.
Szóval ennyi volt?
Igen.
Milyen volt?
Csodálatos.
Nyüzsögtek az emberek.
Lélegezhettem, ehettem és táncolhattam.
Azt kívánom, bár ne így ért volna véget.
Mindig véget ér.
Ez adja az értékét.
Ha akár csak egy napig is élhetsz...
nos, az élet tényleg csak egy módon érhet véget.
Gondolom.
Megérte?
Bárcsak örökké tartott volna!
Fogd meg a kezem!
A feliratot fordította: Makatura Judit